CELEX: 32018D0499
Language: hu
Date: 2018-03-20 00:00:00
Title: A Bizottság (EU) 2018/499 végrehajtási határozata (2018. március 20.) a „Kémiai Biológiai Nyílt Szűrési Platformok Európai Infrastruktúrája” európai kutatási infrastruktúra-konzorcium (EU-OPENSCREEN ERIC) létrehozásáról (az értesítés a C(2018) 1482. számú dokumentummal történt) (EGT-vonatkozású szöveg. )

26.3.2018   
            
            
               HU
            
            
               Az Európai Unió Hivatalos Lapja
            
            
               L 82/8
            
         A BIZOTTSÁG (EU) 2018/499 VÉGREHAJTÁSI HATÁROZATA
   (2018. március 20.)
   a „Kémiai Biológiai Nyílt Szűrési Platformok Európai Infrastruktúrája” európai kutatási infrastruktúra-konzorcium (EU-OPENSCREEN ERIC) létrehozásáról
   
      
         (az értesítés a C(2018) 1482. számú dokumentummal történt)
      
   
   (Csak a cseh, az angol, a finn, a német, a lett, a lengyel, a spanyol és a svéd nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az európai kutatási infrastruktúráért felelős konzorcium (ERIC) közösségi jogi keretéről szóló, 2009. június 25-i 723/2009/EK tanácsi rendeletre (1) és különösen annak 6. cikke (1) bekezdésének a) pontjára,
   mivel:
   
               (1)
            
            
               A Cseh Köztársaság, Finnország, Németország, Lettország, Norvégia, Lengyelország és Spanyolország felkérte a Bizottságot a „Kémiai Biológiai Nyílt Szűrési Platformok Európai Infrastruktúrája” európai kutatási infrastruktúra-konzorcium (EU-OPENSCREEN ERIC) létrehozására. E tagállamok megállapodtak abban, hogy az EU-OPENSCREEN ERIC fogadó tagállama Németország lesz.
            
         
               (2)
            
            
               A 72/2015 EGT vegyes bizottsági határozat (2) belefoglalta az Európai Gazdasági Térségről szóló megállapodásba a 723/2009/EK rendeletet.
            
         
               (3)
            
            
               A Bizottság a 723/2009/EK rendelet 5. cikke (2) bekezdésének megfelelően elbírálta a kérelmet, és megállapította, hogy az megfelel a rendelet követelményeinek.
            
         
               (4)
            
            
               Az e határozatban előírt intézkedések összhangban vannak a 723/2009/EK rendelet 20. cikkével létrehozott bizottság véleményével,
            
         ELFOGADTA EZT A HATÁROZATOT:
   1. cikk
   (1)   A Bizottság létrehozza a „Kémiai Biológiai Nyílt Szűrési Platformok Európai Infrastruktúrája” európai kutatási infrastruktúra-konzorciumot (EU-OPENSCREEN ERIC).
   (2)   Az EU-OPENSCREEN ERIC alapszabályának alapvető elemeit a melléklet határozza meg.
   2. cikk
   Ennek a határozatnak a Cseh Köztársaság, a Németországi Szövetségi Köztársaság, a Spanyol Királyság, a Lett Köztársaság, a Lengyel Köztársaság, a Finn Köztársaság és a Norvég Királyság a címzettje.
   
      Kelt Brüsszelben, 2018. március 20-án.
      
         
            a Bizottság részéről
         
         Carlos MOEDAS
         
            a Bizottság tagja
         
      
   
   
      (1)  HL L 206., 2009.8.8., 1. o.
   
   
      (2)  Az EGT Vegyes Bizottság 72/2015 határozata (2015. március 20.) az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról (HL L 129., 2016.5.19., 85. o.).
   
      MELLÉKLET
      
         AZ EU-OPENSCREEN ERIC ALAPSZABÁLYÁNAK ALAPVETŐ ELEMEI
      
      
         Az EU-OPENSCREEN ERIC alapszabályának alábbi cikkei és azok bekezdései a 723/2009/EK rendelet 6. cikke (3) bekezdésének megfelelően meghatározzák annak alapvető elemeit.
      
      1.   Feladatok és tevékenységek
      
      (az EU-OPENSCREEN ERIC alapszabályának 3. cikke)
      
                  1.
               
               
                  Az EU-OPENSCREEN ERIC feladata egy szűrési platformokból, valamint kémiai és biológiai létesítményekből álló közös európai kutatási infrastruktúra létrehozása, működtetése és fejlesztése abból a célból, hogy megkönnyítse a kutatók számára az erőforrásokhoz, eszközökhöz és létesítményekhez való hozzáférést, továbbá támogassa a biológiai folyamatok molekuláris mechanizmusaival kapcsolatos magas színvonalú kutatást.
               
            
                  2.
               
               
                  Az EU-OPENSCREEN ERIC nyereségszerzési cél nélkül működteti az infrastruktúrát. Az EU-OPENSCREEN ERIC korlátozottan végezhet gazdasági tevékenységeket, amennyiben ezek szorosan kapcsolódnak az elsődleges feladatához, és nem veszélyeztetik annak ellátását.
               
            
                  3.
               
               
                  E célból az EU-OPENSCREEN ERIC többek között – de nem kizárólagosan – az alábbi tevékenységeket végzi és koordinálja:
                  
                              a)
                           
                           
                              egy európai szintű kémiai biológiai vegyületkönyvtár kifejlesztése, felépítése és fenntartása;
                           
                        
                              b)
                           
                           
                              egy szűrési eredményeket összegyűjtő központi adatbázis kifejlesztése, kiépítése és fenntartása;
                           
                        
                              c)
                           
                           
                              a tevékenységek koordinálásával foglalkozó központi iroda létrehozása és fenntartása;
                           
                        
                              d)
                           
                           
                              magas színvonalú infrastrukturális szolgáltatások szervezése és koordinálása, amit összehangolt eljárások és minőségi előírások segítenek;
                           
                        
                              e)
                           
                           
                              az EU-OPENSCREEN ERIC és partnerlétesítményei által rendelkezésre bocsátott forrásokhoz és szolgáltatásokhoz való hatékony hozzáférés biztosítása kutatók számára, az alapszabályban lefektetett szabályokkal összhangban;
                           
                        
                              f)
                           
                           
                              együttműködés kialakítása a többi európai és nemzetközi kutatási infrastruktúrával a kutatói közösség interdiszciplináris kutatási kérdésekben való támogatása céljából;
                           
                        
                              g)
                           
                           
                              eszközök és adatok hozzáférhetővé tétele a nyilvánosság számára;
                           
                        
                              h)
                           
                           
                              az érintett ágazattal való információcsere a 723/2009/EK rendelet 3. cikke (2) bekezdésének sérelme nélkül.
                           
                        
            2.   Az EU-OPENSCREEN ERIC székhelye
      
      (az EU-OPENSCREEN ERIC alapszabálya 1. cikkének (2) bekezdése)
      Az EU-OPENSCREEN ERIC alapszabály szerinti székhelye Berlin (Németország).
      3.   Elnevezés
      
      (az EU-OPENSCREEN ERIC alapszabálya 1. cikkének (1) bekezdése)
      Létrejön a „Kémiai Biológiai Nyílt Szűrési Platformok Európai Infrastruktúrája” (EU-OPENSCREEN). Az EU-OPENSCREEN európai kutatási infrastruktúra-konzorciumként (ERIC) működik (a továbbiakban: EU-OPENSCREEN ERIC).
      4.   A fennállás időtartama
      
      (az EU-OPENSCREEN ERIC alapszabálya 28. cikkének (1) bekezdése)
      Az EU-OPENSCREEN ERIC határozatlan időtartamra jön létre.
      5.   Felszámolás
      
      (az EU-OPENSCREEN ERIC alapszabálya 28. cikkének (2) bekezdése és 28. cikkének (5) bekezdése)
      
                  1.
               
               
                  Az EU-OPENSCREEN ERIC felszámolására a tagok közgyűlése által a 14. cikk (6) bekezdésével összhangban hozott határozatot követően kerülhet sor, vagy ha a tagok száma a 723/2009/EK rendelet 9. cikkében meghatározott minimális érték alá csökken.
               
            
                  2.
               
               
                  Az EU-OPENSCREEN ERIC indokolatlan késedelem nélkül, de legkésőbb a felszámolására irányuló határozat elfogadását követő tíz napon belül értesíti az Európai Bizottságot az említett határozatról.
               
            
                  3.
               
               
                  Az EU-OPENSCREEN ERIC tartozásainak kiegyenlítését követően fennmaradó eszközöket a megszüntetés időpontjában szét kell osztani a tagok és a megfigyelők között az EU-OPENSCREEN ERIC működéséhez nyújtott halmozott éves hozzájárulásaik arányában.
               
            
                  4.
               
               
                  Az EU-OPENSCREEN ERIC azon a napon szűnik meg, amelyen az Európai Bizottság a megfelelő értesítést közzéteszi az Európai Unió Hivatalos Lapjában.
               
            6.   Felelősség
      
      (az EU-OPENSCREEN ERIC alapszabályának 20. cikke)
      
                  1.
               
               
                  Minden tag és megfigyelő kizárólag az EU-OPENSCREEN ERIC-nek nyújtott hozzájárulása erejéig tartozik felelősséggel annak tartozásaiért.
               
            
                  2.
               
               
                  Az EU-OPENSCREEN ERIC megfelelő és arányos biztosítást köt az EU-OPENSCREEN ERIC infrastruktúrájának kiépítésével és működtetésével összefüggő kockázatok fedezésére.
               
            7.   Hozzáférési politika
      
      (az EU-OPENSCREEN ERIC alapszabályának 22. cikke)
      
                  1.
               
               
                  Az EU-OPENSCREEN ERIC az alapszabály 3. mellékletében meghatározott szabályoknak megfelelően hozzáférést biztosít a felhasználók számára szolgáltatásaihoz és forrásaihoz.
               
            
                  2.
               
               
                  E célból különböző felhasználói kategóriákat kell meghatározni. Az ezekhez a kategóriákhoz való hozzáféréssel kapcsolatos díjakról és a hozzáférés hatóköréről a tagok közgyűlése dönt.
               
            8.   Tudományos értékelési politika
      
      (az EU-OPENSCREEN ERIC alapszabályának 17. cikke)
      
                  1.
               
               
                  A tudományos és etikai tanácsadó testület független és nemzetközileg elismert tudományos munkatársakból és/vagy egyéni minőségükben eljáró szakértőkből áll.
               
            
                  2.
               
               
                  A tudományos és etikai tanácsadó testület tanácsadást nyújt a tagok közgyűlése által felvetett valamennyi kérdésben, beleértve az etikai kérdéseket is. A további részleteket az eljárási szabályzat állapítja meg.
               
            
                  3.
               
               
                  A tudományos és etikai tanácsadó testület tagjait a tagok közgyűlése jelöli ki hároméves időszakra. A tagok közgyűlése egy szintén hároméves időtartamra egy alkalommal megújíthatja a tagok kinevezését.
               
            9.   Terjesztési politika
      
      (az EU-OPENSCREEN ERIC alapszabályának 24. cikke)
      Az EU-OPENSCREEN ERIC szolgáltatásainak és forrásainak felhasználói a kutatási eredményeiket egy kétéves türelmi idő után nyilvánosan hozzáférhetővé teszik az EU-OPENSCREEN ERIC központi adatbázisában. Kérésre ez a határidő meghosszabbítható; az említett türelmi időszak összesen legfeljebb három év lehet. Mindazonáltal a meglévő jogokat és kötelezettségeket tiszteletben kell tartani.
      10.   Szellemitulajdon-jogok
      
      (az EU-OPENSCREEN ERIC alapszabályának 25. cikke)
      
                  1.
               
               
                  A „szellemi tulajdon” fogalma az 1967. július 14-én aláírt, a Szellemi Tulajdon Világszervezetének létrehozásáról szóló egyezmény 2. cikke szerint értendő.
               
            
                  2.
               
               
                  Az EU-OPENSCREEN ERIC saját szellemi tulajdonnal rendelkezhet minden olyan esetben, amikor az EU-OPENSCREEN ERIC hozzájárulása az innovációs folyamatra terjed ki. A szellemi tulajdonnal kapcsolatos politikát érintő további részleteket az alapszabály 4. melléklete és az eljárási szabályzat tartalmazza.
               
            
                  3.
               
               
                  Az EU-OPENSCREEN ERIC által létrehozott szellemi tulajdonból származó bevételeket az eljárási szabályzatban megállapított értékhatárig az EU-OPENSCREEN ERIC tevékenységeinek céljaira kell felhasználni. Az említett értékhatárt meghaladó bevételek felhasználásáról a tagok közgyűlése határoz.
               
            
                  4.
               
               
                  Az alapszabály egyetlen rendelkezése sem értelmezhető úgy, hogy az megváltoztatná a szellemitulajdon-jogoknak és a haszonmegosztási megállapodásoknak a tagok és megfigyelők vonatkozó jogszabályai és rendelkezései szerinti, illetve azon nemzetközi egyezmények szerinti hatályát és alkalmazását, amelyeknek a tagok részesei.
               
            11.   Foglalkoztatáspolitika
      
      (az EU-OPENSCREEN ERIC alapszabályának 26. cikke)
      
                  1.
               
               
                  Az EU-OPENSCREEN ERIC az esélyegyenlőség elve alapján foglalkoztatja munkatársait. Az EU-OPENSCREEN ERIC minden betöltendő álláshelyre a legalkalmasabb jelöltet választja ki. Az EU-OPENSCREEN ERIC foglalkoztatáspolitikáját annak az országnak a joga szabályozza, amelyben az adott munkavállaló foglalkoztatása történik.
               
            
                  2.
               
               
                  Az EU-OPENSCREEN ERIC munkaerő-felvételi eljárásai tiszteletben tartják az átláthatóság, a megkülönböztetésmentesség és az esélyegyenlőség elvét. A munkaerő-felvétel és a foglalkoztatás megkülönböztetésmentes alapon történik.
               
            12.   Beszerzéspolitika
      
      (az EU-OPENSCREEN ERIC alapszabálya 27. cikkének (1) és (2) bekezdése)
      
                  1.
               
               
                  Az EU-OPENSCREEN ERIC a beszerzési pályázatokra jelentkezőket és az ajánlattevőket egyenlő és megkülönböztetésmentes bánásmódban részesíti függetlenül attól, hogy székhelyük az Európai Unióban található-e, vagy sem. Minden beszerzés az átláthatóság, a megkülönböztetésmentesség és a verseny alapelveit követi. Az innovációs közbeszerzések alkalmazása kritérium lehet. Az ezzel kapcsolatos részleteket az eljárási szabályzat állapítja meg.
               
            
                  2.
               
               
                  Az alapszabály 11. cikkében meghatározott partnerlétesítményeknek a beszerzés során tiszteletben kell tartaniuk az EU-OPENSCREEN ERIC igényeit, a technikai követelményeket és a megfelelő szervek által kiadott specifikációkat. A további részleteket az eljárási szabályzat állapítja meg. A partnerlétesítmény és az EU-OPENSCREEN ERIC közötti megállapodásnak tartalmaznia kell egy ezzel kapcsolatos rendelkezést.